Ny fanaovana fivoasana hatrizay dia mandika an’io faminaniana ao amin’ny Baiboly io ho famantarana (simboly) ny fandrosoan’izao tontolo izao mankany amin’ny ""andro lehiben’Andriamanitra Tsitoha"" ka amin’izany ny tendrombohitra mahatahotry ny hatezeran’Andriamanitra izay ara-drariny sy masina dia haidina amin’ny mpanota tsy mibebaka, izay tarihin’i Satana ; izany dia hiseho ao amin’ny fifanandrena farany amin’izao tontolo izao. I Hara-magedona dia anarana ara-panoharana omena an’io zavatra hitranga io izay mifototra amin’ny Soratra Masina momba ny fandringanan’Andriamanitra ireo fahavalony. Ny mpanao hevi-teny maro dia manohana izany fiheverana izany amin’ny fampahatsiahivana ny ao amin'ny bokin'ny Mpitsara toko faha-4 sy faha-5 izay mitantara ny nandravan’Andriamanitra amin’ny fomba mahagaga ny fahavalon’ilay Voafidiny, dia ny Israely, tao Megido izay atao hoe koa Lohasahan’i Josafata.